《平越分司夜坐雨不绝》
明代·朱应登

鸣泉疏雨下高林，此夕天涯感慨心。箐洞夷獠行处有，边城鼓慨坐来深。

堂空风入传虚警，山坼云开散积阴。谩引壶觞看剑佩，壮怀依旧未销沈。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。